wannaphong/clean_thaiwikipedia huggingface dataset:
# สมบูรณ์ วันไชยธนวงศ์
สมบูรณ์ วันไชยธนวงศ์ (เกิด 1 ตุลาคม พ.ศ. 2480) อดีตสมาชิกสภาผู้แทนราษฎรแบบบัญชีรายชื่อ อดีตสมาชิกสภาผู้แทนราษฎรจังหวัดเชียงราย

 ประวัติ 
สมบูรณ์ เกิดเมื่อวันที่ 1 ตุลาคม พ.ศ. 2480 ที่จังหวัดเพชรบุรี ด้านครอบครัวสมรสกับนางอำพล วันไชยธนวงศ์ มีบุตร-ธิดา 7 คน ประกอบไปด้วย

 นิมิต วันไชยธนวงศ์ อดีตผู้ว่าราชการจังหวัดสุพรรณบุรี 
 ปิยพร วันไชยธนวงศ์ (เสียชีวิต)
 อทิตาธร วันไชยธนวงศ์  นายกองค์การบริหารส่วนจังหวัดเชียงราย (ชื่อเดิม: อทิติ หนุนนำสวัสดิ์)
 อัครเดช วันไชยธนวงศ์  นายกองค์การบริหารส่วนจังหวัดแม่ฮ่องสอน 
 ธิติยา บล็องการ์
 สุธีระพันธ์ วันไชยธนวงศ์
 สุธีระพงศ์ วันไชยธนวงศ์ อดีตประธานสภาองค์การบริหารส่วนจังหวัดเชียงรายกล้าท้าชน “ทักษิณ” บ้านใหญ่ “วันไชยธนวงศ์” ป่วน พท.เชียงราย

นอกจากนี้สมบูรณ์ มีศักดิ์เป็นอา อดุลย์ วันไชยธนวงศ์ อดีต สส.แม่ฮ่องสอน และรังสรรค์ วันไชยธนวงศ์ อดีต สส.เชียงรายเชียงรายเละ 'สะใภ้สมพงษ์' ปะทะ 'วันไชยธนวงศ์'

สำเร็จการศึกษาระดับปริญญาตรี รัฐศาสตร์ จากมหาวิทยาลัยสุโขทัยธรรมาธิราช

 การเมือง 
สมบูรณ์ ได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรครวมไทย (ต่อมายุบรวมเป็นพรรคเอกภาพ และได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคชาติพัฒนา

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ได้รับเลือกตั้งในนามพรรคชาติไทย และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ หลังจากนั้นได้มีการยุบพรรคคความหวังใหม่เข้ารวมกับพรรคไทยรักไทย ของ ทักษิณ ชินวัตร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 นายสมบูรณ์จึงได้ลงสมัครและได้รับเลือกตั้งในนามพรรคไทยรักไทย 

ต่อมาเมื่อมีการยุบพรรคไทยรักไทย เขาและสมาชิกส่วนใหญ่จึงย้ายไปร่วมงานกับพรรคพลังประชาชน และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็น ส.ส.แบบสัดส่วน แทนสมาชิกที่ลาออกไปเป็นรัฐมนตรีประกาศสภาผู้แทนราษฎร เรื่อง ให้ผู้มีชื่ออยู่ในลำดับถัดไปในบัญชีรายชื่อของพรรคการเมือง เลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง เมื่อปี พ.ศ. 2551

ในปี พ.ศ. 2554 นายสมบูรณ์ได้เข้าร่วมงานกับพรรคภูมิใจไทย และลงสมัคร ส.ส.แบบบัญชีรายชื่อ2 พี่น้องตระกูล “วันไชยธนวงศ์” เปิดใจศึกสายเลือดเขต 4 เชียงราย ลำดับที่ 17 แต่ไม่ได้รับการเลือกตั้ง

สมบูรณ์ เคยได้รับแต่งตั้งให้เป็นข้าราชการการเมืองในหลายตำแหน่ง อาทิ ผู้ช่วยเลขานุการรัฐมนตรีว่าการกระทรวงอุตสาหกรรม ในปี พ.ศ. 2538คำสั่งกระทรวงอุตสาหกรรม ที่ ๒๙๖/๒๕๓๘ เรื่อง แต่งตั้งข้าราชการการเมือง (นายกันตธีร์ ศุภมงคล, นายเรวัต สิรินุกูล, นายสมบูรณ์ วันไชยธนวงศ์) ที่ปรึกษารัฐมนตรีช่วยว่าการกระทรวงมหาดไทย (อนุสรณ์ วงศ์วรรณ) ในปี พ.ศ. 2539

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๑, ๔ ธันวาคม ๒๕๔๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๕ ตอนที่ ๒๓ ข หน้า ๖, ๒ ธันวาคม ๒๕๔๑
# Agapanthus praecox
Agapanthus praecox หรือในชื่อสามัญ common agapanthus (อะกาแพนธัสทั่วไป), blue lily (ลิลลี่สีน้ำเงิน),  African lily (ลิลลี่แอฟริกา), หรือ lily of the Nile (ลิลลี่แห่งแม่น้ำไนล์) เป็นพืชสวนที่นิยมทั่วโลกโดยเฉพาะอย่างยิ่งใน ภูมิอากาศแบบเมดิเตอร์เรเนียน มีถิ่นกำเนิดในนาตัลและแหลมกู๊ดโฮปในแอฟริกาใต้ ชื่อท้องถิ่น ได้แก่ agapant, bloulelie, isicakathi และ ubani พืชที่ปลูกส่วนใหญ่ของสกุล Agapanthus เป็นลูกผสมหรือพันธุ์ปลูกของสายพันธุ์นี้ แบ่งออกได้เป็นสามชนิดย่อย: subsp praecox, subsp orientalis และ subsp minimus
# อ่ำ รองเงิน
อ่ำ รองเงิน อดีตสมาชิกสภาผู้แทนราษฎรจังหวัดพัทลุง 3 สมัย และอดีตกรรมการอำนวยการพรรคอธิปัตย์

 ประวัติ 
อ่ำ รองเงิน สมรสกับนางหนูจับ รองเงิน มีบุตรคือ อำนวย รองเงิน อดีตผู้ว่าราชการจังหวัดสงขลาจังหวัดพัทลุง และโอภาส รองเงิน ส.ส.พัทลุงนายกไปพัทลุงร่วมงานศพภรรยาอดีตสส.ปชป.

อ่ำ รองเงิน ได้รับเลือกตั้งเป็นสมาชิกสภาผู้แทนราษฎรจังหวัดพัทลุงครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคแนวประชาธิปไตย ต่อมาพรรคถูกยุบตามประกาศของคณะปฏิวัติ ฉบับที่ 9 ในปี พ.ศ. 2514 หลังจากนั้นนายอ่ำจึงได้เข้าร่วมก่อตั้งพรรคอธิปัตย์ นำโดยพลตำรวจโท ประชา บูรณธนิต อดีต ส.ส.พระนคร พรรคประชาธิปัตย์ และเขารับตำแหน่งกรรมการอำนวยการพรรคประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เขาได้ลงสมัครและได้รับเลือกตั้งเป็น ส.ส. ของพรรคเพียง 2 คน คือ นายอ่ำ และนายบุญเกิด หิรัญคำ ส.ส.ชัยภูมิ

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เขาได้ย้ายไปลงสมัครในนามพรรคประชาธิปัตย์ และได้รับเลือกตั้งเป็นสมัยที่ 3

 สมาชิกสภาผู้แทนราษฎร 
อ่ำ รองเงิน ได้รับเลือกตั้งเป็นสมาชิกสภาผู้แทนราษฎร 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดพัทลุง สังกัดพรรคแนวประชาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดพัทลุง สังกัดพรรคอธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดพัทลุง สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๓ ตอนที่ ๒๔ ง ฉบับพิเศษ หน้า ๑๒๘๐, ๗ กุมภาพันธ์ ๒๕๑๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๘๗ ตอนที่ ๑๒๒ ง ฉบับพิเศษ หน้า ๗๖๕, ๓๑ ธันวาคม ๒๕๑๓
# Agapanthus africanus
Agapanthus africanus (African lily, ลิลลี่แอฟริกา) เป็นพืชมีดอกจากสกุล Agapanthus มีถิ่นกำเนิดในพื้นที่แหลมกู๊ดโฮปในแอฟริกาใต้ A. africanus เติบโตในสวนยากกว่า A. praecox และพืชเกือบทั้งหมดที่ขายเป็น A. africanus จริง ๆ แล้วเป็น A. praecox 

มันมีก้านสั้นที่มีกระจุกของใบที่ยาวโค้งแคบ มีความยาว 10-35 ซม. และกว้าง 1-2 ซม. และก้านกลางของช่อดอกสูง 25–60 ซม. ลงท้ายด้วยช่อของดอกไม้ 20-30 ดอกที่มีสีขาวหรือสีฟ้าสดใสรูปทรงกรวย ดอกไม้แต่ละดอกมีเส้นผ่านศูนย์กลาง 2.5–5 ซม.Hoffmannsegg, Johann Centurius von. 1824. Verzeichniss der Pflanzenkulturen 35. Agapanthus africanusLinnaeus, Carl von. 1753. Species Plantarum 1: 292, as Crinum africanum 

 การเพาะปลูก 
มันถูกนำไปปลุกในยุโรปในช่วงปลายศตวรรษที่ 17 โดยทั่วไปจะไม่เหมาะกับพืชสวนแตกต่างจาก A. praecox และจะไม่ทนต่ออุณหภูมิที่เย็นจัดเป็นเวลานาน
# อาคม ตุลาดิลก
อาคม ตุลาดิลก เป็นนักวิชาการและนักการเมืองชาวไทย เคยได้รับเลือกตั้งเป็นสมาชิกวุฒิสภาจังหวัดเชียงใหม่ และเป็นอดีตสมาชิกพรรครวมใจไทยชาติพัฒนา

 ประวัติ 
อาคม ตุลาดิลก เกิดเมื่อวันที่ 20 ธันวาคม พ.ศ. 2485 สำเร็จการศึกษาระดับปริญญาตรีนิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ เมื่อปี พ.ศ. 2513 ระดับปริญญาโท สาขาบริหารการศึกษาและสาขาบริหารงานตำรวจขบวนการยุติธรรม ระดับปริญญาเอก สาขาบริหารการศึกษาชั้นสูง จากมหาวิทยาลัยมิชิแกนสเตต เมื่อปี พ.ศ. 2516 และ พ.ศ. 2520 ตามลำดับหลักสูตรรัฐประศาสนศาสตรมหาบัณฑิต สาขาวิชาอาชญาวิทยาและการบริหารงานยุติธรรมมหาวิทยาลัยรังสิต

 การทำงาน 
อาคม ตุลาดิลก รับราชการเป็นข้าราชการในสังกัดกรมการปกครอง เคยเป็นนายอำเภอฝางส.ว.เชียงใหม่ ฟันธง" กลุ่มอิทธิพล" ฆ่าพระสุพจน์ จังหวัดเชียงใหม่ และเป็นอาจารย์และวิทยากรฝึกอบรมหลักสูตรนายอำเภอ ของกรมการปกครอง และเคยเป็นเจ้าหน้าที่องค์การสหประชาชาติ ปฏิบัติงานกำกับการเลือกตั้งในประเทศนามิเบีย และเป็นคณะทำงานสถานีเกษตรหลวงอ่างขาง อำเภอฝาง จังหวัดเชียงใหม่

อาคม ได้รับเลือกตั้งเป็นสมาชิกวุฒิสภาจังหวัดเชียงใหม่ ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 และได้รับแต่งตั้งเป็นประธานกลุ่มมิตรภาพสมาชิกรัฐสภาไทย – บราซิลสหพันธ์สาธารณรัฐบราซิล - กระทรวงการต่างประเทศ ต่อมาในปี 2549 นายอาคม ได้ยื่อความประสงค์สมัครเป็นเลขาธิการคณะกรรมการการเลือกตั้งผู้สมัครชิงเลขาฯ กกต.ล่าสุด 9 คน แล้ว "การุณ" แย้มจะลงชิงด้วย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครรับเลือกตั้ง ส.ส.แบบสัดส่วนกลุ่มจังหวัดที่ 1 สังกัดพรรครวมใจไทยชาติพัฒนา ลำดับที่ 4ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบสัดส่วน (พรรครวมใจไทยชาติพัฒนา) แต่ไม่ได้รับเลือกตั้ง

อาคม เป็นอาจารย์สอนวิชานิติศาสตร์ รัฐศาสตร์ รัฐประศาสนศาสตร์ ในมหาวิทยาลัยหลายแห่ง เช่น คณะนิติศาสตร์ มหาวิทยาลัยขอนแก่น มหาวิทยาลัยรังสิต 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๙, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๓๐, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน , เล่ม ๑๑๙ ตอนที่ ๑๘ ข หน้า ๑๒๘, ๑๖ ตุลาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๐๙ ตอนที่ ๔๕ ง ฉบับพิเศษ หน้า ๓๖๗, ๑๐ เมษายน ๒๕๓๕
# อัมพร มีศุข
คุณหญิง อัมพร มีศุข เป็นอดีตกรรมการสิทธิมนุษยชนแห่งชาติ อดีตสมาชิกวุฒิสภา และอดีตอธิบดีกรมวิชาการ กระทรวงศึกษาธิการ ซึ่งเป็นสตรีคนแรกของไทยที่ได้รับแต่งตั้งเป็นอธิบดีคุณหญิงอัมพร อดีต กสม.- ผู้ร่วมก่อตั้งสภาสังคมสงเคราะห์ ถึงแก่อนิจกรรม สิริอายุ 96 ปี

 ประวัติ 
คุณหญิงอัมพร มีศุข เกิดเมื่อวันที่ 31 มีนาคม พ.ศ. 2463 เป็นบุตรีหลวงอาจวิชาสรร (ทอง ชัยปานี) สำเร็จการศึกษาระดับปริญญาตรี อักษรศาสตรบัณฑิต จากคณะอักษรศาสตร์ จุฬาลงกรณ์มหาวิทยาลัย ระดับปริญญาโท สาขาวิชาการศึกษา และระดับปริญญาเอก สาขาวิชาการศึกษาเปรียบเทียบ จากมหาวิทยาลัยฮาร์วาร์ด และได้รับปริญญาดุษฏีบัณฑิตกิตติมศักดิ์ จากมหาวิทยาลัยฮาร์วาร์ด และมหาวิทยาลัยธรรมศาสตร์

คุณหญิงอัมพร รับราชการในสังกัดกระทรวงศึกษาธิการ เคยดำรงตำแหน่งสำคัญ อาทิ รองปลัดกระทรวงศึกษาธิการ อธิบดีกรมวิชาการ

คุณหญิงอัมพร มีศุข เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 เป็นสมาชิกวุฒิสภา ในปี พ.ศ. 2539พระบรมราชโองการ ประกาศ แต่งตั้งสมาชิกวุฒิสภา (แต่งตั้งขึ้นใหม่ทั้งคณะ จำนวน 260 ราย)

คุณหญิงอัมพร เป็นผู้ร่วมก่อตั้งสภาสังคมสงเคราะห์แห่งประเทศไทย และเป็นประธานสภาในปี 2512 - 2514 และในปี 2544 ยังได้รับเลือกให้ดำรงตำแหน่งกรรมการสิทธิมนุษยชนแห่งชาติ ในคณะกรรมการสิทธิมนุษยชนแห่งชาติ

คุณหญิงอัมพร ถึงแก่อนิจกรรมเมื่อวันที่ 30 มิถุนายน พ.ศ. 2557คุณหญิงอัมพร มีศุขถึงแก่อนิจกรรม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๗, ๔ ธันวาคม ๒๕๓๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๔ ตอนที่ ๖ ง ฉบับพิเศษ หน้า ๓๙, ๖ มกราคม ๒๕๒๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๖ , เล่ม ๑๓๐ ตอนที่ ๒๓ ข หน้า ๔, ๒๔ ตุลาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๘๖ ง ฉบับพิเศษ หน้า ๕, ๕ ฑฤษภาคม ๒๕๓๐
ราชกิจจานุเบกษา, 	แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๔ ตอนที่ ๒๑ ง ฉบับพิเศษ หน้า ๒๐๙๖, ๑๖ มีนาคม ๒๕๑๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์เหรียญรัตนาภรณ์, เล่ม ๑๐๘ ตอนที่ ๑๖๖ ง ฉบับพิเศษ หน้า ๑๕, ๒๐ กันยายน ๒๕๓๔
# ทางหลวงชนบท ชน.4054
ทางหลวงชนบท ชน.4054 สายแยกทางหลวงหมายเลข 3183 (กม.ที่ 20+450) - แยกทางหลวงหมายเลข 3496 (กม.ที่ 27+400) หรือเรียกกันอีกชื่อว่า สายคลองมอญ-ปากดง หรือสายมะขามเฒ่า-อู่ทอง เป็นทางหลวงชนบทที่เชื่อมต่อระหว่างจังหวัดชัยนาท กับจังหวัดสุพรรณบุรี มีระยะทางทางตลอดทั้งสาย 44.490 กิโลเมตร เป็นถนนขนาด 2 ช่องจราจรไป-กลับ ตลอดทั้งสาย โดยถนนสายนี้เริ่มต้นบนทางหลวงแผ่นดินหมายเลข 3183 ในอำเภอวัดสิงห์ ไปทางทิศใต้โดยขนานคลองมะขามเฒ่า-อู่ทอง พาดผ่านพื้นที่อำเภอหันคา เข้าสู่จังหวัดสุพรรณบุรี ที่อำเภอเดิมบางนางบวช และสิ้นสุดบนทางหลวงแผ่นดินหมายเลข 3350 และทางหลวงแผ่นดินหมายเลข 3496

 รายชื่อทางแยก
# คิม ยอ-จ็อง
thumb|การพูดคุยภายในอาคารสันติภาพในเดือนเมษายน ค.ศ. 2018

คิม ยอ-จ็อง (เกิด 26 กันยายน ค.ศ. 1987) เป็นนักการเมืองชาวเกาหลีเหนือที่ดำรงตำแหน่งรองผู้อำนวยการทบวงแนวร่วมแห่งพรรคแรงงานเกาหลี (WPK) ตั้งแต่ ค.ศ. 2014 นอกจากนี้ เธอยังเป็นสมาชิกสำรองของโปลิตบูโรพรรคแรงงานเกาหลีใน ค.ศ. 2017 ถึง ค.ศ. 2019 และใน ค.ศ. 2020 ถึง ค.ศ. 2021

คิมเป็นลูกคนสุดท้องของผู้นำสูงสุดคนที่สองของเกาหลีเหนือ คิม จ็อง-อิล เธอเป็นน้องสาวของคิม จ็อง-อึน ผู้นำสูงสุดและเลขาธิการพรรคแรงงานเกาหลีคนปัจจุบัน รวมถึงเธอได้รับการพิจารณาจากนักวิจารณ์บางคนว่าเป็นผู้สืบทอดที่เป็นไปได้ แม้ว่าเธอจะถูกกีดกันจากโปลิตบูโรในต้น ค.ศ. 2021

 ชีวิตในช่วงต้น 
คิม ยอ-จ็อง เป็นลูกคนเล็กของอดีตผู้นำเกาหลีเหนือคิม จ็อง-อิล กับโค ยง-ฮี อนุภรรยา โดยกระทรวงการคลังสหรัฐการะบุวันเกิดของเธอเป็น 26 กันยายน ค.ศ. 1989 ในขณะที่แหล่งข่าวของเกาหลีใต้ระบุวันเกิดของเธอเป็น 26 กันยายน ค.ศ. 1987 เธอใช้ชีวิตวัยเด็กส่วนใหญ่อยู่ที่บ้านของแม่ในเปียงยาง และเติบโตมาพร้อมกับพี่ ๆ ของเธอ ระหว่าง ค.ศ. 1996 ถึงเดือนธันวาคม ค.ศ. 2000 คิมศึกษากับพี่ชายของเธอที่โรงเรียนรัฐบาลลีเบเฟ็ลด์-สไตน์เฮิลซ์ลี ในแบร์น ประเทศสวิตเซอร์แลนด์ ภายใต้นามสมมติ "พัก มี-ฮยัง" ในช่วงเวลานี้ เชื่อกันว่าเธอได้พัฒนาความสัมพันธ์ใกล้ชิดกับคิม จ็อง-อึน ซึ่งเป็นพี่ชายและผู้นำในอนาคตของเธอ หลังจากกลับไปเปียงยาง เธอได้สำเร็จการศึกษาด้านวิทยาการคอมพิวเตอร์ที่มหาวิทยาลัยคิมอิลซ็อง

 ความนิยมบนอินเทอร์เน็ต 
ในเดือนเมษายน ค.ศ. 2020 ข่าวลือเรื่องสุขภาพที่ไม่ดีของคิม จ็อง-อึน ทำให้คิม ยอ-จ็อง ได้รับความสนใจในฐานะผู้สืบทอดตำแหน่งผู้นำของรัฐบาลในเกาหลีเหนือ ในช่วงเวลานี้ เธอได้รับความสนใจอย่างมากในโซเชียลมีเดีย ครั้นในเดือนสิงหาคม เธอได้รับความสนใจเพิ่มขึ้นในโซเชียลมีเดีย เมื่อมีรายงานว่าคิม จ็อง-อึน อยู่ในอาการโคม่า
# ทางหลวงแผ่นดินหมายเลข 3212
ทางหลวงแผ่นดินหมายเลข 3212 (สายคุ้งสำเภา – หนองโพ) เป็นทางหลวงแผ่นดินที่เชื่อมต่อระหว่างจังหวัดชัยนาทกับจังหวัดนครสวรรค์ มีระยะทางตลอดทั้งสาย 24.664 กิโลเมตร เป็นถนนขนาด 2 ช่องจราจรไป-กลับ ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่สี่แยกคุ้งสำเภา บนทางหลวงแผ่นดินหมายเลข 1 ในตำบลคุ้งสำเภา อำเภอมโนรมย์ ไปทางทิศตะวันออกเฉียงเหนือ ผ่านตำบลหางน้ำสาคร ตัดกับทางหลวงแผ่นดินหมายเลข 32 ที่แยกหางน้ำสาคร ผ่านตำบลไร่พัฒนา เข้าสู่เขตจังหวัดนครสวรรค์ และสิ้นสุดที่สถานีรถไฟหนองโพ ในตำบลหนองโพ อำเภอตาคลี เป็นเส้นทางควบคุมของแขวงทางหลวงชัยนาท และ แขวงทางหลวงนครสวรรค์ที่ 2 (ตากฟ้า)

 การแบ่งตอนควบคุม 
ทางหลวงแผ่นดินหมายเลข 3212 แบ่งเขตควบคุมออกเป็น 2 ตอน ได้แก่
 ตอน  ชื่อตอน หลัก กม.  ระยะทาง (กม.) หมวดทางหลวง แขวงทางหลวง0100 คุ้งสำเภา - ไร่พัฒนา 0+000 - 19+455 19.455 ชัยนาท ชัยนาท0200 ไร่พัฒนา - หนองโพ 19+455 - 24+664 5.209 ตาคลี นครสวรรค์ที่ 2 (ตากฟ้า)

 รายชื่อทางแยก
# ฮาร์ลี ดีน
ฮาร์ลี เจมส์ ดีน (เกิดวันที่ 26 กรกฎาคม ค.ศ. 1991) เป็นนักฟุตบอลชาวอังกฤษผู้เล่นในตำแหน่งเซ็นเตอร์แบ็กให้กับเบอร์มิงแฮมซิตีในแชมเปียนชิป เขาเริ่มต้นอาชีพกับดาเกแนมแอนด์เรดบริดจ์ โดยมีช่วงที่ถูกปล่อยยืมตัวไปสโมสรนอกลีกบ้าง ก่อนที่จะย้ายไปเซาแทมป์ตันใน ค.ศ. 2010 ต่อมาใน ค.ศ. 2012 เขาย้ายไปเบรนต์ฟอร์ด และอยู่กับสโมสรถึงห้าฤดูกาล ก่อนที่จะย้ายไปเบอร์มิงแฮมซิตีใน ค.ศ. 2017

 เกียรติประวัติ 
เบรนต์ฟอร์ด
 ฟุตบอลลีกวัน รองชนะเลิศ: 2013–14

รางวัลส่วนตัว
 ผู้เล่นยอดเยี่ยมแห่งปีของผู้สนับสนุน เบรนต์ฟอร์ด: 2016–17
 ผู้เล่นยอดเยี่ยมแห่งปีของผู้เล่น เบรนต์ฟอร์ด: 2012–13 (ร่วมกับ ไซมอน มัวร์)
 อันซังฮีโร่แห่งเดือน เดอะฟุตบอลลีก: พฤศจิกายน 2015 (ร่วมกับ มัตต์ สไตรด์)
# นักสืบสุดฮาตามล่าความหนุ่ม
นักสืบสุดฮาตามล่าความหนุ่ม  เป็นละครโทรทัศน์แนวสืบสวน-ตลกขบขัน เกาหลีใต้ ที่ออกอากาศใน ค.ศ. 2014 นำแสดงโดย อี ซุน แจ, บุน ฮี บง, จัง กวัง และ คิม ฮี-ช็อล ออกอากาศทางช่องทีวีเอ็นตั้งแต่วันที่ 9 พฤษภาคม ถึง 25 กรกฎาคม ค.ศ. 2014 ในคืนวันศุกร์ เวลา 21 นาฬิกา 50 นาที ออกอากาศทั้งสิ้น 12 ตอน โดยนำเสนอเรื่องราวเกี่ยวกับนักสืบหนุ่มวัย 20 ที่พบกับเหตุการณ์จนทำให้พวกเขากลายเป็นคนแก่วัย 70 ไปหมดสิ้น
# ตลาดการเงิน
ตลาดการเงิน  คือ ตลาดที่ผู้คนซื้อขายหลักทรัพย์และตราสารอนุพันธ์ที่มีค่าธรรมเนียมการซื้อขายต่ำ หลักทรัพย์เช่น หุ้นและตราสารหนี้และโลหะมีค่า

คำว่าตลาดในบางครั้งใช้เมื่อให้เฉพาะเจาะจงกว่าคำว่า การแลกเปลี่ยน (exchanges) มีองค์กรที่ทำหน้าที่ดูแลการค้าในหลักทรัพย์การเงิน อย่างเช่น ตลาดหลักทรัพย์ หรือตลาดซื้อขายสินค้าโภคภัณฑ์ คืออาจมีสถานที่ตั้งจริง ๆ อย่างเช่น ตลาดหลักทรัพย์นิวยอร์ก ตลาดหลักทรัพย์ลอนดอน ตลาดหลักทรัพย์บอมเบย์ เป็นต้น หรือระบบอิเล็กทรอนิกส์ อย่างแนสแด็ก

การซื้อขายหุ้นเกิดขึ้นจากการแลกเปลี่ยนกัน ส่วนการดำเนินการของบริษัท (เช่น รวมหรือแยกบริษัท) นั้นอยู่นอกเหนือจากการแลกเปลี่ยน ขณะที่หากสองบริษัทหรือสองบุคคล ตกลงที่จะซื้อขายกัน ไม่ถือว่าเป็นการแลกเปลี่ยนกัน

รูปแบบของตลาดการเงิน
 ตลาดทุน ประกอบด้วย
ตลาดหุ้น
ตลาดตราสารหนี้
 ตลาดสินค้าโภคภัณฑ์ 
 ตลาดเงิน
 ตลาดอนุพันธ์
 ตลาดซื้อขายล่วงหน้า
 คริปโทเคอร์เรนซี 
 ตลาดสปอต
 ตลาดกู้ยืมระหว่างธนาคาร
# ขายในเดือนพฤษภาคม
ขายในเดือนพฤษภาคมแล้วออกไป  เป็นกลวิธีในการลงทุนในหุ้นจากทฤษฎี บางครั้งเรียกว่า ดัชนีวันฮาโลวีน (Halloween indicator) ที่เป็นช่วงเวลาตั้งแต่เดือนพฤศจิกายนถึงเมษายน ที่ตลาดหุ้นมีความแข็งแกร่งอย่างเด่นชัดกว่าเดือนอื่น ๆ ด้วยกลวิธีนี้ จึงมีการขายหุ้นในเดือนพฤษภาคมและเก็บเป็นเงินสดไว้ (เช่น กองทุนตลาดเงิน) แล้วจึงค่อยมาซื้อหุ้นอีกครั้งในช่วงราววันฮาโลวีน "การขายในเดือนพฤษภาคม" จึงเป็นความเชื่อที่ว่า ควรจะหลีกเลี่ยงการถือหุ้นในช่วงฤดูร้อน

การวิเคราะห์โดยบูแมนและเจคอบเซน (ค.ศ. 2002) แสดงให้เห็นผลกระทบที่เกิดขึ้นกับ 36 ใน 37 ประเทศ และตั้งแต่ในศตวรรษที่ 17 (ค.ศ. 1694) ในสหราชอาณาจักร และเกิดขึ้นอย่างมากโดยเฉพาะในยุโรป
# อลิซสปริงส์
อลิซสปริงส์  เป็นเมืองใหญ่อันดับสามของดินแดนนอร์เทิร์นเทร์ริทอรี ประเทศออสเตรเลีย ตั้งอยู่เกือบกึ่งกลางประเทศออสเตรเลียGeoscience Australia Centre of Australia, States and Territories updated July 2006  เมืองอลิซสปริงส์เกือบจะอยู่กึ่งกลางระหว่างเมืองแอดิเลดและดาร์วิน โดยอยู่ห่างจากเมืองทั้งสอง 1,532 และ 1,499 กิโลเมตร ตามลำดับ เมืองอลิซสปริงส์มีประชากร 26,534 คน ในปี 2018 คิดเป็นประมาณ 10% ของนอร์เทิร์นเทร์ริทอรี

ภูมิอากาศ
ตามการแบ่งเขตภูมิอากาศแบบเคิพเพิน อลิซสปริงส์ตั้งอยู่ในเขตกึ่งโซนร้อนและมีภูมิอากาศแบบทะเลทรายเขตร้อน (BWh) ทำให้มีฤดูร้อนที่แห้งและร้อนมาก และมีฤดูหนาวที่สั้น อลิซสปริงส์ตั้งอยู่บริเวณตอนกลางของประเทศซึ่งมีสภาพแวดล้อมที่แห้งแล้งและมีทะเลทรายมากมาย

อลิซสปริงส์มีความแตกต่างของอุณหภูมิมาก ฤดูร้อนมีอุณหภูมิสูงสุดเฉลี่ยมากกว่า 30 °C ส่วนในฤดูหนาวอุณหภูมิต่ำสุดเฉลี่ยอาจอยู่ที่  โดยมีประมาณ 12.4 คืนที่มีอุณหภูมิต่ำว่าจุดเยือกแข็งในแต่ละปี อลิซสปริงส์ตั้งอยู่ที่ความสูง  จากระดับน้ำทะเล ทำให้มีอากาศเย็นในตอนกลางคืนของหน้าหนาว อุณหภูมิสูงสุดที่เคยบันทึกได้คือ  เมื่อวันที่ 24 ธันวาคม 1891 ในขณะที่อุณหภูมิต่ำสุดที่เคยบันทึกได้คือ −7.5 °C (18.5 °F) เมื่อวันที่ 17 กรกฎาคม 1976 ซึ่งถือเป็นอุณหภูมิต่ำสุดที่เคยบันทึกได้ของนอร์เทิร์นเทร์ริทอรีด้วย
# เวย์น เฮนเนสซีย์
เวย์น โรเบิร์ต เฮนเนสซีย์ (เกิดวันที่ 24 มกราคม ค.ศ. 1987) เป็นนักฟุตบอลชาวเวลส์ ปัจจุบันเล่นในตำแหน่งผู้รักษาประตูแก่นอตทิงแฮมฟอเรสต์ สโมสรในพรีเมียร์ลีก และทีมชาติเวลส์

เฮนเนสซีย์เริ่มมีชื่อเสียงจากการเป็นผู้รักษาประตูที่สามารถทำสถิติรักษาคลีนชีตส์ติดต่อกันได้มากที่สุดในฟุตบอลลีกเมื่อครั้งเล่นให้กับสโมสรฟุตบอลสต็อกพอร์ตเคาน์ตีในอีเอฟแอลลีกทู ด้วยสัญญายืมตัวจาก วุลเวอร์แฮมป์ตันวอนเดอเรอส์ โดยเขาทำสถิติไม่เสียประตูถึง 9 นัดติดต่อกัน เมื่อหมดสัญญายืมตัวเฮนเนสซีย์กลับมาเล่นให้กับวุลเวอร์แฮมป์ตันวอนเดอเรอส์ โดยได้ลงเล่นให้กับสโมสรไป 166 นัดในช่วง 8 ฤดูกาล ซึ่งรวมถึงสามปีที่เล่นในพรีเมียร์ลีก ต่อมาเขาย้ายไปคริสตัลพาเลซใน ค.ศ. 2014 

เฮนเนสซีย์ได้เล่นให้กับทีมชาติมาตั้งแต่ ค.ศ. 2007 เขาเป็น 1 ใน 3 นักฟุตบอลชาวเวลส์ที่ได้ลงเล่นให้กับทีมชาติมากถึง 100 นัด โดยลงสนามให้กับทีมชาติมากที่สุดเป็นอันดับ 3 รองจาก คริส กันเทอร์ และ แกเร็ธ เบล และเป็นผู้รักษาประตูที่ลงเล่นให้ทีมชาติมากที่สุดเป็นอันดับ 1 นอกจากนี้ยังเป็นหนึ่งในผู้เล่นทีมชาติชุดฟุตบอลชิงแชมป์แห่งชาติยุโรป 2016 และ ฟุตบอลชิงแชมป์แห่งชาติยุโรป 2020 ส่วนผลงานระดับสโมสรเขาเคยลงเล่นในระดับพรีเมียร์ลีกให้กับ วุลเวอร์แฮมป์ตันวอนเดอเรอส์, คริสตัลพาเลซ และ เบิร์นลีย์

 ทีมชาติ 
เฮนเนสซีย์เคยเล่นให้กับทีมชาติเวลส์รุ่นอายุไม่เกิน 17, 19 และ 21 ปี เขาเคยทำประตูให้กับทีมชาติรุ่นอายุไม่เกิน 19 ปี ด้วยลูกยิงฟรีคิก 40 หลาในนัดที่พบกับตุรกี

เฮนเนสซีย์ลงเล่นนัดแรกให้กับทีมชาติเวลส์ในนัดกระชับมิตรที่เสมอกับนิวซีแลนด์ 2–2 เมื่อวันที่ 26 พฤษภาคม ค.ศ. 2007 และหลังจากนั้น เขาก็ได้กลายเป็นผู้รักษาประตูมือหนึ่งของทีมชาติ เฮนเนสซีย์ลงเล่นให้กับเวลส์ครบ 50 นัดในวันที่ 3 กันยายน ค.ศ. 2015 ในนัดที่เอาชนะไซปรัส 1–0 ในฟุตบอลชิงแชมป์แห่งชาติยุโรป 2016 รอบคัดเลือก

เฮนเนสซีย์ได้ลงเล่นให้กับเวลส์ครบทุกนัดในรอบคัดเลือกฟุตบอลชิงแชมป์แห่งชาติยุโรป 2016 โดยเสียประตูเพียง 4 ลูก ทำให้เวลส์ได้ผ่านเข้าไปเล่นในรายการระดับนานาชาติเป็นครั้งนับตั้งแต่ฟุตบอลโลก 1958 เขามีชื่อเป็นหนึ่งใน 23 คนในชุดลุยศึกฟุตบอลชิงแชมป์แห่งชาติยุโรป 2016 โดยเขาถูกวางเป็นผู้รักษาประตูมือหนึ่ง อย่างไรก็ตาม เนื่องจากอาการบาดเจ็บที่หลัง ทำให้เขาพลาดการลงเล่นในนัดเปิดสนามที่เอาชนะสโลวาเกีย 2–1 โดยมี แดนนี วอร์ด ลงเล่นแทน

 เกียรติประวัติ 
วุลเวอร์แฮมป์ตันวอนเดอเรอส์
 ฟุตบอลลีกแชมเปียนชิป: 2008–09

คริสตัลพาเลซ
 เอฟเอคัพ รองชนะเลิศ: 2015–16

รางวัลส่วนตัว
 ทีมยอดเยี่ยมแห่งปี พีเอฟเอ: แชมเปียนชิป 2007–08
 ผู้เล่นยอดเยี่ยมแห่งเดือน ลีกทู: กุมภาพันธ์ 2007
 ผู้เล่นยอดเยี่ยมแห่งปี วุลเวอร์แฮมป์ตันวอนเดอเรอส์: 2007–08
# โรคกาฬม่วง
โรคกาฬม่วง หรือ จ้ำเลือด  เป็นจุดสีแดงหรือม่วงบนผิวหนัง เกิดได้จากหลายสาเหตุ เช่น เลือดออกใต้ผิวหนัง ความผิดปกติของเกล็ดเลือด หลอดเลือดหรือการจับลิ่มของเลือด และสาเหตุอื่น ๆ จ้ำเลือดมีขนาดระหว่าง 3–10 มิลลิเมตร ขณะที่ภาวะคล้ายกันอย่างจุดเลือดออกมีขนาดเล็กกว่า 3 มิลลิเมตร และเลือดออกใต้ผิวมีขนาดใหญ่กว่า 1 เซนติเมตร จ้ำเลือดตรงกับคำในภาษาอังกฤษคือ purpura ซึ่งมีรากศัพท์มาจากภาษาละตินที่แปลว่า สีม่วง

จ้ำเลือดเป็นอาการแสดงถึงความผิดปกติหลายอย่าง เช่น
 ความผิดปกติของเกล็ดเลือด เช่น จ้ำเลือดจากภาวะเกล็ดเลือดต่ำ จ้ำเลือดหลังการถ่ายเลือด
 ความผิดปกติของหลอดเลือด เช่น จ้ำเลือดฮีน็อช–เชินไลน์ โรคหลอดเลือดเล็กพองตกเลือดเหตุพันธุกรรม
 การแข็งตัวของเลือดผิดปกติ เช่น ภาวะเลือดแข็งตัวในหลอดเลือดแบบแพร่กระจาย โรคลักปิดลักเปิด
 โรคติดเชื้อเมนิงโกค็อกคัสเข้ากระแสเลือด
# สมาคมสหพันธ์กีฬานานาชาติโอลิมปิกฤดูหนาว
สมาคมสหพันธ์กีฬานานาชาติโอลิมปิกฤดูหนาว (AIOWF) เป็นสมาคมขององค์กรไม่แสวงหาผลกำไรที่ประกอบด้วยสหพันธ์กีฬานานาชาติที่เข้าร่วมการแข่งขันกีฬาโอลิมปิกฤดูหนาว ก่อตั้งเมื่อ ค.ศ. 1982 สำนักงานใหญ่ตั้งอยู่ที่เมืองซูริก ประเทศสวิตเซอร์แลนด์ ประธานคนปัจจุบันคือ Gian-Franco Kasperwww.olympic.org, date 21 November 2018 จากสหพันธ์สกีนานาชาติ

 สมาชิก 

สมาชิกทั้งหมด 7 สหพันธ์ ประกอบด้วย : 

 กีฬา สหพันธ์ อักษรย่อ ประธาน เว็บไซต์ Biathlon  International Biathlon UnionInternationale Biathlon-Union  IBU   Olle Dahlin   Bobsleigh & Skeleton  International Bobsleigh and Skeleton FederationFédération internationale de bobsleigh et de tobogganing  IBSF   Ivo Ferriani   Curling  World Curling Federation  WCF   Kate Caithness   Ice Hockey  International Ice Hockey FederationInternationale Eishockey-Föderation  IIHF   René Fasel   Ice Skating/Speed Skating  International Skating UnionUnion internationale de patinage  ISU   Jan Dijkema   Luge  International Luge FederationFédération Internationale de Luge de Course  FIL   Josef Fendt   Skiing  International Ski FederationFédération Internationale de Ski  FIS   Gian-Franco Kasper
# Alstroemeria
Alstroemeria  หรือที่เรียกกันว่า Peruvian lily (ดอกลิลลี่เปรู) หรือ lily of the Incas (ลิลลี่แห่งอินคา) เป็นสกุลของพืชดอกในวงศ์ Alstroemeriaceae พืชทั้งหมดในสกุลนี้มีถิ่นกำเนิดในอเมริกาใต้ ถึงแม้ว่าบางสปีชีส์จะถูกนำมาปลูกในสหรัฐอเมริกา เม็กซิโก ออสเตรเลีย นิวซีแลนด์ มาเดรา และกานาเรียส เกือบทุกสปีชีส์จะมีศูนย์กลางความหลากหลายอยู่ในสองที่นี้เท่านั้น ทางตอนกลางของชิลีและทางตะวันออกของบราซิล สปีชี่ส์ของ Alstroemeria จากชิลีเป็นพืชที่ปลูกในฤดูหนาวในขณะที่สปีชี่ส์จากบราซิลจะเติบโตในฤดูร้อน ทั้งหมดเป็นพืชหลายปีที่มีอายุยืนยาวยกเว้น A. graminea ซึ่งเป็นพืชฤดูเดียวขนาดเล็กจากทะเลทรายอาตากามาของชิลี